Betty Muzanira

Betty Muzanira Bamukwatsa (yazaalibwa 3 Ogwomwenda 1968) Munnayuganda, munnabyabufuzi era nga yaliko omukyala omubaka mu Paalamenti eyali akiikirira Disitulikiti y'e Rukungiri, mu Buggwanjuba bwa Uganda .

 Obuto bwe n’obuyigirize 
Muzanira yazaalibwa ku kyalo Bwera mu Ggombolola y'e Rushasha mu ssaza ly’e Nyakagyeme mu Konsityuwensi y’e Rujumbura mu Disitulikiti y’e Rukungiri. Yazaalibwa Stanley Katakara ne Veronica Buhenda.

Muzanira alina diguli mu busomesa bwa pulayimale okuva mu Uganda Matryrs University Nkozi. https://softpower.ug/who-is-betty-muzanira-rukungiris-newly-elected-woman-mp/ Yewandiisa okufuna satifikeeti y'abasomesa mu kibiina eky'okusatu eya Grade III mu ttendekero ly'abasomesa erya Rukungiri Teachers College Nyakaina. Oluvannyuma yaddayo okusoma n’afuna Dipulooma mu kusomesa Pulayimale okuva mu ttendekero ly’abasomesa erya National Teachers' college Kakoba mu Mbarara.

 Emirimu gye 
Muzanira yagutandika emirimu gye mu by’enjigiriza ng'omusomesa gy’amaze emyaka egisukka mu makumi abiri ng’asomesa abayizi enkumi n’enkumi ku mutendera gwa nasale. Yasomesa mu masomero ag’enjawulo omuli Rukungiri Modern primary school ne Rukungiri universal primary school, era n’atandikawo kindergarten ye mu 2005, LittleAngels infants Primary school e Rukungiri. Muzanira era yaweereza ku bukiiko obukulembera mu masomero ag'enjawulo, amatendekero g’eddiini, amatendekero g’abasawo n'ebitongole ebirala. https://observer.ug/news/fdc-s-muzanira-wins-rukungiri-woman-mp-by-election/

Mu kiseera kino, yamanyibwa nnyo nga ‘Teacher Betty’. 

 Emirimu gye egy'ebyobufuzi 
Muzanira yatandika olugendo lwe olw’ebyobufuzi nga Ssentebe LC3 ku Ggombolola y'e Rukungiri wakati w’omwaka 2001 ne 2006. Oluvannyuma yafuuka kansala wa Disitulikiti ng’akiikirira omuluka gw’e Rwakabengo mu munisipaali y’e Rukungiri. Wano, era yaweerezaako ng’omumyuka wa ssentebe w’ekibiina ekigatta aboogezi b’ebibuga mu ggwanga ku mutendera gw’eggwanga era mu kiseera ekimu n’aweereza nga pulezidenti wa Kiraabu ya Rotary club eya Rukungiri.

Nga 1 Ogwomukaaga 2018, Muzanira yalangirirwa ng’omubaka mu Paalamenti omukyala wansi w'ekibiina kya FDC (Forum for Democratic Change) oluvannyuma lw’okuwangula akalulu akaali ak’okujjuza ekifo. https://observer.ug/news/fdc-s-muzanira-wins-rukungiri-woman-mp-by-election/ https://ugmirror.com/index.php/2018/06/20/muzanira-finally-sworn-in-as-rukungiri-woman-mp/

 Bye yafuna 

 2001 - yalondebwa ssentebe wa LC3 Rukungiri town council
 2007- yafuuka kansala wa Disitulikiti ku Munisipaali y’e Rukungiri
 2018 - Omubaka wa Paalamenti omukyala omulonde owa Disitulikiti y'e Rukungiri

 Okusika omuguwa 
Muzanira yali yeenyigira mu musango gwa kkooti ku kkooti enkulu e Kabale mu 2016 gye yali yeemulugunya ku kikolwa ky’okubba obululu ekyakolebwa mu kulonda kwa 2016. Oluvannyuma omusango guno gwasindikibwa mu kkooti ensukkulumu era okulonda ne kulagibwa okuddibwamu mu Disitulikiti y’e Rukungiri. https://observer.ug/news/fdc-s-muzanira-wins-rukungiri-woman-mp-by-election/ https://observer.ug/news/fdc-s-muzanira-wins-rukungiri-woman-mp-by-election/

 Ebimukwatako eby'omunda 
Betty Muzanira nnamwandu era maama wa omwana omu.

Ebijuliziddwa